Bruin en wit roei in dieselfde bootjie | Netwerk24
Bruin en wit roei in dieselfde bootjie
Deur Nico Siebrits, Reebok 25 Februarie 2021 05:03
Ek lewer graag kommentaar op Johann Maarman se rubriek (22.02). Die opskrif kon dalk soos volg ook lui: "Minderheidsgroep/e word geïgnoreer".
Johann, ek voel saam met wat jy sê: Die bruin gemeenskap word steeds ontken, en al probeer hulle watter bydrae tot die land lewer, dit word onder die mat gevee.
Maar die bruin gemeenskap is nie die enigste minderheidsgroep nie, en ek kan jou verseker die wit gemeenskap roei op baie gebiede in dieselfde bootjie as die bruin gemeenskap.
Die feit dat 'n bruin persoon van sy plaas verwyder word om plek te maak vir 'n "comrade" is nie toevallig nie, maar die persoon kon netsowel wit gewees het. Ek sien nie dat die ANC enige plan het om wit mense te bevoordeel met enige toekomstige planne om die ekonomie te help groei nie. Ook nie die bruin gemeenskap nie.
Dit gaan dalk uiteindelik afhang of dié twee minderheidsgroepe hulself gaan bemagtig – soos om hul eie universiteit te bou – om eendag bo uit te kom.
Dit bly ongemaklik, maar dit is ons keuse of ons wil stagneer omdat 'n regering ons ontken, en of ons wil uitstyg.